KUN เล็กพริกขี้หนู
KUN เป็นผู้พัฒนาอสังหาริมทรัพย์ประเภทแนวราบในเขตชานเมืองรอบกรุงเทพฯ ทั้งด้านทิศเหนือ ใต้ ตะวันออก และตะวันตก
KUN เป็นผู้พัฒนาอสังหาริมทรัพย์ประเภทแนวราบในเขตชานเมืองรอบกรุงเทพฯ ทั้งด้านทิศเหนือ ใต้ ตะวันออก และตะวันตก
29 ก.ค. 2565

คุณค่าบริษัท
บริษัท วิลล่า คุณาลัย จำกัด (มหาชน) หรือ KUN เป็นผู้พัฒนาอสังหาริมทรัพย์ประเภทแนวราบในเขตชานเมืองรอบกรุงเทพฯ ทั้งด้านทิศเหนือ ใต้ ตะวันออก และตะวันตก โดยจุดเด่นของ KUN จะเน้นพัฒนาโครงการที่ไม่ใหญ่มาก ทำให้ปิดการขายได้เร็ว ประกอบกับมีการศึกษาพฤติกรรมของผู้บริโภคอย่างต่อเนื่อง ทำให้สามารถตอบโจทย์ความต้องการของกลุ่มเป้าหมายได้ตรงจุด
ส่งผลให้ในช่วงหลายปีที่ผ่านมา ผลประกอบการเติบโตต่อเนื่อง รวมทั้งในปี 2565 ที่คาดว่าจะเติบโตได้ต่อ หลังจากไตรมาสแรกมีกำไรสุทธิ 38.67 ล้านบาท เพิ่มขึ้น 41.13% จากช่วงเดียวกันของปีก่อนที่มีกำไรสุทธิ 27.40 ล้านบาท และมีรายได้จากการขายอสังหาริมทรัพย์ 266.55 ล้านบาท เพิ่มขึ้น 40.48% จากช่วงเดียวกันของปีก่อนที่มีรายได้จากการขายอสังหาริมทรัพย์ 189.74 ล้านบาท
ปัจจุบัน KUN มี Backlog ในมือรวมมูลค่า 270 ล้านบาท ซึ่งจะทยอยรับรู้ในช่วงครึ่งปีหลังทั้งหมด โดยส่วนใหญ่จะทยอยรับรู้ในไตรมาส 3/2565 ดังนั้นบริษัทจึงมั่นใจยอดโอนกรรมสิทธิ์ในปี 2565 จะเป็นไปตามเป้าหมายที่ตั้งไว้ จะเติบโต 10-15% จากปีก่อนที่มียอดโอนกรรมสิทธิ์ระดับ 1,000 ล้านบาท
ด้านยอดขาย (Presale) ในช่วงครึ่งแรกของปี 2565 (มกราคม-มิถุนายน) ทำได้แล้วที่ 750 ล้านบาท เติบโตขึ้นเมื่อเทียบกับยอดขายในช่วงเดียวกันของปีก่อน โดยในช่วงไตรมาส 2/2565 บริษัทได้ปิดการขายโครงการ คุณาลัย พรีม (Kunalai Preem) ซึ่งเป็นโครงการบ้านเดี่ยวและบ้านแฝด เร็วกว่ากำหนด 1 ไตรมาส ส่งผลให้ยอดขายในช่วงครึ่งปีแรกปรับตัวดีขึ้นกว่าเป้าหมายที่วางไว้ และมั่นใจว่าในปี 2565 บริษัทจะสามารถทำยอดขายทั้งปีได้ตามเป้าหมายที่ตั้งไว้ 1,700 ล้านบาท แน่นอน
นอกจากนี้ KUN ยังเตรียมตัวเปิดขายโครงการคุณาลัย นาวาร่า เป็นบ้านเดี่ยว มูลค่าโครงการประมาณ 3,500 ล้านบาท เป็นโครงการที่ตั้งในโซนทิศใต้ของกรุงเทพฯ (บริเวณถนนพระราม 2) ปัจจุบันงานก่อสร้างมีความคืบหน้าไปมาก คาดจะเริ่มขายพร้อมโอนกรรมสิทธิ์ได้ในไตรมาส 4/2565 นี้อีกด้วย
สำหรับการประเมินมูลค่า (Valuation) ปัจจุบันราคาหุ้น KUN ซื้อขายกันที่ P/E ระดับ 9.26 เท่า เทียบกับ P/E ตลาดโดยรวมที่ระดับ 18.29 เท่า ถือว่าราคาซื้อขายต่ำกว่าตลาดหลายเท่าตัว แต่อย่างไรก็ตามถ้าดู P/BV ที่ระดับ 2.43 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ